Eurovision Song Contest 2024 finner sted i Malmö Arena i Malmö i Sverige. Konkurransen består av to semifinaler som arrangeres 7. og 9. mai, og finalen lørdag 11. mai 2024. Alle land med unntak av vertslandet og «de fem store» (Frankrike, Italia, Spania, Storbritannia og Tyskland) må gjennom en av semifinalene for å nå finalen. De ti beste landene fra hver semifinale kvalifiserer seg til finalen. Hvilken av semifinalene Tsjekkia og «Pedestal» deltar i, avgjøres under en loddtrekning 30. januar 2024.